Diari Oficial de la Generalitat Valenciana


Sumari del DOGV 9786, del 12-02-2024 (2024/1039)

RESOLUCIÓ de 29 de desembre de 2023, del secretari autonòmic de Medi Ambient i Territori, de concessió de les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1039


Data del document
:   29-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 29 de desembre de 2023, del secretari autonòmic de Medi Ambient i Territori, de concessió de les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència. [2024/1039]  
Vista la proposta de resolució elaborada per la comissió de valoració de les sol·licituds d'ajudes per a la implantació de noves recollides separades, especialment bioresidus, i millora de les existents, i l'informe fiscal de la Intervenció Delegada de 28 de desembre de 2023, s'emet esta resolució de conformitat amb els següents  
  
Antecedents de fet  
Primer. El 30 de maig de 2023 es va publicar en el Diari Oficial de la Generalitat Valenciana la Resolució de 25 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
Es determina un termini de 15 dies hàbils per a la presentació de les sol·licituds, a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana, per la qual cosa entre els dies 31 de maig i 20 de juny de 2023, els dos inclusivament, es manté operatiu l'accés telemàtic per a la presentació de sol·licituds, i es registren 75 sol·licituds.  
Es tramiten 51 sol·licituds per a la línia A, 12 sol·licituds per a la línia B, 5 sol·licituds per a la línia C i 7 sol·licituds per a la línia D.  
  
Segon. L'òrgan instructor analitza els documents presentats en cada sol·licitud i es fan els requeriments necessaris per a completar correctament la documentació necessària i per a determinar i comprovar els compromisos assumits per les entitats beneficiàries proposades.  
  
Finalitzada la fase d'instrucció, s'emet un informe en què s'indiquen les sol·licituds que complixen els requisits establits en la base segona i les actuacions realitzades, i es determinen, d'altra banda, les entitats que es considera que han desistit per no haver presentat els documents preceptius requerits i aquelles altres que en desistixen voluntàriament.  
  
Tercer. Constituïda i reunida la comissió de valoració, es determinen les despeses subvencionables vàlides sense IVA per a cada sol·licitud, denominades «import elegible». Amb este procés queden definides les quantitats compromeses en les ajudes i que posteriorment seran objecte de justificació segons les condicions establides en la base catorzena.  
  
  
Quart. Es completen totes les fases que es descriuen en els punts del cinqué al huité d'este document, es confecciona una proposta de resolució provisional que es comunica individualitzadament a les entitats sol·licitants el 23 de novembre de 2023 i s'habilita un termini de deu dies per a presentar al·legacions que finalitza el 20 de desembre de 2023.  
  
Cinqué. Es reunix la comissió de valoració per a estudiar les al·legacions, i se'n remeten 4 que són acceptades. S'inclouran també en els càlculs els desistiments admesos.  
Incorporant estes modificacions s'han obtingut els resultats següents:  
  
 Import sol·licitat Import elegible  
(conceptes finançables sense IVA)  
Línia A 36.047.542,69 € 08.197.223,74 €  
Línia B 623.457,03 € 611.823,08 €  
Línia C 89.430,50 € 89.430,50 €  
Línia D 424.543,84 € 424.453,84 €  
  
Sisé. Entre les sol·licituds admeses, incorporant-hi les al·legacions, s'apliquen els criteris de valoració definits en l'annex de la Resolució de 25 de maig de 2023 per a cada línia.  
Es convertixen els punts obtinguts segons els criteris de valoració definits en l'annex en punts percentuals (per exemple, 80 punts es transformen en un 80 %), i este percentatge s'aplica sobre l'import elegible.  
  
En la base sisena s'especifiquen les quanties màximes individuals per a cada línia:  
Línia A: 2.500.000 € Línia B: 100.000 € Línia C: 50.000 € Línia D: 200.000 €  
  
Les ajudes que superen estes quantitats es reduïxen als límits establits, situació que es produïx en una ocasió:  
  
 Entitat beneficiària Import subvenció Límit  
Línia D-006 Ajuntament de Torrevieja 256.417,80 € 200.000 €  
  
  
Seté. Es compara el total de les quantitats obtingudes amb la distribució de l'import global màxim per a esta convocatòria realitzada per línia i especificada en l'apartat seté de la Resolució de 25 de maig de 2023.  
  
 Import elegible sense IVA Quantia de l'ajuda Pressupost Diferència  
Línia A 42.275.041,74 € 28.214.429,04 € 19.281.651 € 4.766.545,96 €  
Línia B 611.823,08 € 399.140,08 € 1.000.000 € 600.859,92 €  
Línia C 89.430,50 € 65.020,79 € 300.000 € 234.979,21 €  
Línia D 424.453,84 € 240.167,05 € 500.000 € 259.832,95 €  
  
  
Se'n deduïx que hi ha excedent en totes les línies.  
  
Huité. El resultat final dels càlculs es recull en l'annex I per a la línia A; l'annex II per a la línia B; l'annex III per a la línia C, i l'annex IV per a la línia D. La suma total de les ajudes és la següent:  
  
 Quantia de l'ajuda  
Línia A 71.032.932,04 €  
Línia B 399.140,08 €  
Línia C 65.020,79 €  
Línia D 240.167,05 €  
TOTAL 58.713.507,96 €  
  
  
Es fa notificació individualitzada a cada sol·licitant, en què s'indiquen els compromisos assumits per les entitats beneficiàries amb les condicions i el termini d'execució.  
  
Nové. Els sol·licitants, per a adquirir la condició de beneficiari, han de complir el que s'establix en l'apartat 2 de la base segona. De la documentació que es troba en l'expedient es comprova que hi ha un consorci, Consorci València Interior V-3, que no complix l'obligació de trobar-se al corrent del compliment de l'obligació de rendició dels seus comptes anuals davant la Sindicatura de Comptes, de conformitat amb la normativa aplicable.  
  
Fonaments de Dret  
Primer. Resolució de 25 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
Segon. Article 64 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
Tercer. Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, que especifica que la Direcció General de Qualitat i Educació Ambiental exercix, entre altres, les competències en matèria de residus i que depén jeràrquicament de la Secretaria Autonòmica de Medi Ambient i Territori.  
Quart. L'article 199 de la Llei 8/2010, de 23 de juny, de règim local de la Comunitat Valenciana.  
  
Vist tot el que s'ha exposat anteriorment, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental i constituïda la comissió de valoració en data 27 d'octubre de 2023, que valora les sol·licituds i emet una proposta de resolució provisional que es comunica a les entitats sol·licitants el 20 de novembre de 2023, i presentada la proposta de concessió definitiva, resolc:  
  
Primer  
Concedir les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència, per un import total de 50.909.920,96 euros (tretze milions noranta-quatre mil sis-cents vint-i-un euros amb noranta-sis cèntims) a les entitats sol·licitants que figuren en els annexos I, II, III i IV, en els quals es detalla, per línia d'actuació, la quantia corresponent a cada entitat sol·licitant, sense detriment del que es recull en els punts 3 i 4 de l'apartat seté de la convocatòria. Es registra un sobrant de 5.862.218,04 €.  
  
  
Segon  
Inadmetre o desestimar, o bé considerar que en desistixen, les sol·licituds d'ajudes presentades per les entitats indicades en l'annex V per les causes que s'hi esmenten. Així mateix, s'inclouen les entitats excloses segons el que s'expressa en l'antecedent de fet nové.  
  
Tercer  
S'efectuarà una primera bestreta de pagament del 30 % de l'import subvencionat, amb sol·licitud prèvia de l'interessat, una vegada resolta definitivament la concessió de l'ajuda sense que s'exigisca garantia prèvia en aplicació de l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Els pagaments anticipats suposaran lliuraments de fons amb caràcter previ a la justificació com a finançament necessari per a poder dur a terme les actuacions inherents a la subvenció.  
  
Quart  
La resta de l'import pendent de la subvenció s'abonarà per mitjà de pagaments a compte després de la presentació de la sol·licitud de pagament, l'informe justificatiu i la documentació justificativa determinada en la base catorzena. El primer pagament a compte s'efectuarà si, a més, s'ha justificat l'import corresponent al pagament anticipat.  
La presentació de la documentació justificativa es farà electrònicament per mitjà de l'enllaç següent: https://www.gva.es/va/proc22106  
  
  
Cinqué  
De conformitat amb l'article 24.4 de la Llei 38/2003, de 17 de novembre, general de subvencions, de la informació que es troba en poder d'este òrgan instructor es desprén que els beneficiaris complixen tots els requisits necessaris per a accedir a estes.  
  
Sisé  
La finalització del procediment queda condicionada a l'aprovació dels justificants, la conformitat, la certificació que s'han complit els fins de la subvenció i la proposta posterior de pagament. L'entitat beneficiària haurà de justificar el compliment del que s'ha convingut per mitjà de la presentació del compte justificatiu final de despeses i de pagament de la totalitat de despeses originades per les actuacions subvencionades.  
  
Seté  
Segons el que es disposa en l'antecedent de fet huité, es notificaran a cada beneficiari les resolucions de concessió individualitzades per a cadascun dels 70 expedients, en les quals a més dels imports dels annexos es precisaran els compromisos assumits per cada concepte finançable i el concret termini d'execució que serà l'indicat en el cronograma i com a màxim el 30 de desembre de 2025, segons el que s'estableix en apartat 2 de la base quarta de la Resolució de 25 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
  
Contra esta resolució es pot interposar recurs potestatiu de reposició davant l'òrgan que va dictar la resolució, en el termini d'un mes comptador des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos comptadors des de l'endemà de la notificació, de conformitat amb el que s'establix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de desembre de 2023.- El secretari autonòmic de Medi Ambient i Territori: Francisco Javier Sendra Mengual.